Referat fra bestyrelsesmøde d. 27/8-18

**Tilstede:** Hege, Lone, Michael og Kristina

**Referant:** Kristina

**Godkendelse af referat:**

Referat fra sidste møde godkendt uden bemærkninger.

**Punkt 1- Økonomi:**

Kristina har haft møde med revisor som har gennemgået regnskabsåret 2017/18. Hvis udviklingen fortsætter med underskud er Børnebyen lukningstruet inden for 1-2 år.

Kristina har fokus på at nedbringe personalets ekstra timer til et minimum og dermed undgå ekstra udbetalinger.

*Forslag til besparrelser:* Michael undersøger mulighed for evt. frivillig græsklipning/andet havearbejde via Ældresagen = reduktion af personale timer.

Hege undersøger om klubmedhjælper er indplaceret på rette løntrin.

*Forslag til indtjening:* Det kunne overvejes om ”venner” skal inviteres med til arrangementer i klubben mod betaling. Fordele og ulemper skal stadig overvejes ift evt. klippekorts ordning.

**Punkt 2 – Personale:**

Bertram forventes at stoppe til oktober, men opsigelse er endnu ikke modtaget. Kristina har haft Kamilla (Gustav´s kæreste) til samtale og har tilbudt hende ansættelse som timelønnet.

Det har desværre været nødvendigt at afvis en moden ansøger (flexjob) pga manglende økonomi, selv om der var god kemi.

Kristina har modtaget en uopfordret ansøgning fra en pige på Thurø, som kan komme på tale som timelønnet.

**Punkt 3 – Lejekontakt på udearealet:**

Lejekontrakt er underskrevet og der afventes tinglysning af bygninger.

**Punkt 4 – Status tag:**

Der er stadig akut behov for at udbedre taget, men der er endnu ingen løsning fundet og økonomien tillader ikke reparation pt. Hege mener der kan være tale om Asbest tag, men dette er endnu uafklaret.

**Punkt 5 – Vedligeholdelse af bygninger:**

Kristina har indkøbt maling for kontant beholdning og har malet 2 rum i sommer. Forventer at kunne male køkken/dele af køkken i næste ferie. Der er hårdt brug for udvendig maling og garderobe område trænger til maling, men der er ikke økonomi til indkøb af yderligere. Der håbes fortsat på donationer, men det er ikke sandsynligt da ingen har budt ind med fondsansøgninger.

**Punkt 6 – Hjemmeside/facebook:**

Der er enighed om at der skal oprettes både hjemmeside og facebook side. Der bestilles under mødet adgang til Domænenavet: Sundhøj-børneby.dk

Michael og Kristina arbejder sammen videre med muligheden for at få oprettet en hjemmeside. Kristina undersøger hvem der pt. har administrationsretten til allerede eksisterende facebookside, så denne enten kan opdateres eller nyoprettes.

**Punkt 7 – Aktivitesplan:**

Er ikke gennemgået, men Kristina følger den plan Anette har lagt, dog tilrettet så den passer til den dårlige økonomi.

Halvårlig arbejdsdag er i efteråret afløst at et møde med forældrene hvor der forhåbentligt kan motiveres til frivillighed. Der er fortsat behov for hjælp til løsning af opgaver, men ingen har reageret på Kristinas udsendte ”ønskeliste”.

Det er vigtigt at bestyrelsen på kommende forældremøder taler godt om og for Børnebyen. Der er allerede modtaget (i skrivende stund) 6 udmeldinger pr. 1/10.

**Punkt 8 – Generalforsamling:**

Dato for Generalforsamling er fastsat til fredag d. 5/10-18 kl. 16.30-18. Hege, Lone og Beata stiller ikke op til genvalg. Revisor har overfor Kristina tilkendegivet at han stiller op 1 år mere.

Hege og Kristina udarbejder i fællseskab invitation og udsender denne 4 uger før.

For at tiltrække flest mulige forældre er det i år besluttet at kombinere Generalforsamling med en familiehygge dag fra kl. 16-20 hvor der vil blive serveret mad og børnene tilbydes enten film eller Disney. Børnebyen sørger for personale til at se efter børnene mens forældre holder møde.

**Punkt 9 – evt.:**

Nyt bestyrelsesmøde mandag d. 24/9 kl 17-18 afholdes i Børnebyen, hvor dagsorden m.m. til Generalforsamling drøftes.